[{"text_idx": "#000000", "text": "Lemoako dendetan euskara sustatzeko kanpaina abiatuko da martxoaren 1ean"}, {"text_idx": "#000001", "text": "Lemoako merkataritza eta euskara sustatzea. Bi helburuak uztartuko dituen kanpaina bat abiatuko du Lemoako Udaleko Euskara zerbitzuak martxoaren 1etik apirilaren 8ra arte. Lemoako 22 establezimenduk hartu dute parte kanpainan, eta 500 saritik gora egongo dira eskuragarri denda horietan bertan gastatzeko. Hazka eta irabazi formatua izango du, eta herriko dendetan erosketak euskaraz egiten dituztenak sarituko dira. Edo saiatzen direnak. Agurra edo eskaera euskaraz egiten duenari txartel bat emango dio dendariak, eta hazkatu ondoren ikusiko du saririk ote duen ala ez. Lemoako beste denda batean trukatu beharko du saria duen txartela. Sari gabeko txartelen artean zozketa egingo da, eta Urdun\u0303ako bainuetxean bi pertsonentzako bi egonaldi banatuko dira."}]